

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ОПШТИНА ИРИГ**

**ОПШТИНСКА УПРАВА**

**ОДЕЉЕЊЕ ЗА ПРОСТОРНО ПЛАНИРАЊЕ, УРБАНИЗАМ,ГРАЂЕВИНСКЕ И ИМОВИНСКО ПРАВНЕ ПОСЛОВЕ**

у складу са чл. 45а. Закона о планирању и изградњи ("Службени гласник Републике Србије" бр. 72/09, 81/09, 64/10, 24/11, 121/12, 42/13, 50/13, 98/13, 132/14, 145/14, 83/18, 31/19, 37/19, 9/20, 52/21, 62/23)

Оглашава

**РАНИ ЈАВНИ УВИД**

за потребе израде

**ПЛАНA ДЕТАЉНЕ РЕГУЛАЦИЈЕ**

**ПЛАЖЕ НА АКУМУЛАЦИЈИ ДОБРОДОЛ**

Одлука о изради Планa детаљне регулације плаже на акумулацији Добродол објављена је у „Службеном листу општина Срема”, број 15/25.

**РАНИ ЈАВНИ УВИД одржаће се у трајању од 15 дана, од 10.септембра до 24. септембра 2025. године** сваког радног дана од 8 до 14 часова, у холу зграде Општине Ириг (у приземљу).

У току раног јавног увида, Елаборат за рани јавни увид за потребе израде Плана, биће изложен и на сајту Општине Ириг www.irig.rs у рубрици „Обавештења”.

Заинтересованим физичким и правним лицима која врше увид у изложени елаборат биће пружене потребне информације и стручна помоћ, радним данима у времену од 8,00 до 14,00 часова, особе за контакт: Рушпај Ивана.

Рани јавни увид се организује у циљу упознавања јавности са општим циљевима и сврхом израде плана, могућим решењима за развој просторне целине, очекиваним ефектима планирања и др.

Позивају се органи, организације и јавна предузећа који су овлашћени да утврђују услове за заштиту и уређење простора за изградњу објеката, да дају мишљење у погледу услова и неопходног обима и степена процене утицаја на животну средину.

Заинтересована лица могу током раног јавног увида своја мишљења на планирана решења у писаној форми доставити Одељењу за просторно планирање, урбанизам,грађевинске и имовинско правне послове Општинске управе општине Ириг, закључно са 24.09.2025. године.